Patrik Tkáč

Patrik Tkáč (* 3. jún 1973, Bratislava) je slovenský podnikateľ a finančník, spoluzakladateľ spoločnosti J&T.

Životopis 
Narodil sa v roku 1973 v Bratislave. Syn Jozefa Tkáča, bývalého riaditeľa Investičnej a rozvojovej banky. Absolvoval gymnázium na Grösslingovej a Ekonomickú univerzitu v Bratislave. V roku 1994 spolu s Ivanom Jakabovičom, spolužiakom z gymnázia, založil skupinu J&T. Od roku 1998 je predsedom predstavenstva J&T Banky Praha a výkonným riaditeľom spoločnosti J&T Finance Group SE.

Je zakladateľom Nadácie J&T, Bratislavského okrášlovacieho spolku a Tatranského okrášlovacieho spolku. Venuje sa tiež vinárstvu.

Je ženatý od roku 2008 a má dve deti.

Referencie 

Osobnosti z Bratislavy
Slovenskí podnikatelia
Slovenskí vinári
Slovenskí miliardári
Absolventi Ekonomickej univerzity v Bratislave